Polyteknikkojen Kuoro

**Polyteknikkojen Kuoro** (PK, , ) on vuonna 1900 perustettu akateeminen mieskuoro, joka esiintyy säännöllisesti Suomessa ja ulkomailla. Kuoron taiteellisena johtajana on toiminut vuodesta 2024 lähtien musiikin maisteri Tatu Erkkilä.

Polyteknikkojen Kuoro on Suomen vanhin teekkarien kulttuuriyhdistys. Kuoron laulajat ovat pääosin Aalto-yliopiston tekniikan opiskelijoita tai valmistuneita diplomi-insinöörejä.

Teekkari- ja mieskuorolaulun perinteiden lisäksi PK on edistänyt uutta musiikkia kantaesittämällä, levyttämällä ja kustantamalla modernien suomalaisten säveltäjien kappaleita. Kuoro on esiintynyt johtavien sinfoniaorkestereiden kanssa Suomessa sekä ulkomailla. Ohjelmistona orkesterien kanssa on usein ollut Sibeliuksen *[[Kullervo (Sibelius)|Kullervo]]*.

## Kuoron historia

### Perustaminen ja varhaisvuodet
Laulaminen on ollut kiinteä osa tekniikan ja arkkitehtuurin opiskelijoiden eli polyteekkarien opiskelijakulttuuria. Helsingin teknillinen reaalikoulu tarjosi vuodesta 1857 lähtien laulunopetusta opiskelijoilleen, kuten myös sen seuraaja Polyteknillinen opisto aina syksyyn 1896 saakka. Illanvietoissa ovat esiintyneet ainakin monet kvartetit, mutta 1880-luvulta on viitteitä polyteekkareiden piirissä jossain laajuudessa toimineesta lauluyhdistyksestä (sångförening), jonka toiminta lakkasi 1890-luvun alkuun mennessä. Laulutaitoisimmat polyteknikot hakeutuivat 1800-luvulla Akademiska Sångföreningenin, Ylioppilaskunnan Laulajien ja Muntra Musikanterien riveihin.

Polyteknikkojen Kuoron syntyhistoria ajoitettiin maisteri Kimmo Korhosen satavuotishistoriateoksen taustatutkimuksiin saakka Polyteknikkojen Yhdistyksen uuden ylioppilaskuntatalo Polin vihkiäisten jälkihuumaan vuonna 1904, mutta Polyteknillisen yhdistyksen pöytäkirjojen lähempi tarkastelu varhaisti perustamisajankohtaa neljällä vuodella. Talohankkeen myötä Polyteknikkojen Yhdistyksen piirissä heräsi ajatus kuoron perustamisesta. Perustamista selvittäneen komitean selonteon käsittely yhdistyksen kokouksessa 13. lokakuuta 1900 määritellään nykyisin Polyteknikkojen Kuoron syntyhetkeksi.

Kuoron alkuvuosien toiminnasta on jäljellä hyvin vähän kirjallisia lähteitä, mutta kuoron ensimmäisenä johtajana lienee toiminut Heikki Klemetti. Kolmannes kuoron ensimmäisestä satavuotiskaudesta oli vaihtuvien johtajien aikaa, ja alkuvuosikymmeninä kuoron toiminta on saattanut olla ajoittain keskeytyksissä. Merkittävänä pidetään esiintymistä ensimmäisenä kuorona yleisradiolähetyksessä vuonna 1926 R. R. Ryynäsen johdolla.

## Julkaistuja äänitteitä
* Unetar (2022) (CD)
* Kullervo-sinfonia (2019), orkesterina Radion sinfoniaorkesteri, johtaa Hannu Lintu. Solisteina Johanna Rusanen-Kartano ja Ville Rusanen. Kuoroina Eesti Rahvusmeeskoor RAM ja PK. Ondine ODE 1338-5 (CD)
* Kullervo-sinfonia (2017), *BBC Music Magazinen* syyskuun numeron oheisäänite vuoden 2015 Proms-konsertista. BBC:n sinfoniaorkesteria kuoroineen sekä PK:a johtaa ylikapellimestari Sakari Oramo. Solisteina Johanna Rusanen-Kartano ja Waltteri Torikka (CD)
* Laululla (2017) (CD)
* Sinulle (2015) (CD)
* Kuunteletko Sinä (2013). Sulasolin ja Suomen Kuoronjohtajayhdistyksen Vuoden kuorolevy 2013. (CD)
* Kirkasta lasia (2010) (CD)
* Joulu on meillä (2009), solistina Matti Salminen. (CD)
* Kultakausi (2008) (CD)
* Mies (2006) (CD)
* Finlandia (2004), Jean Sibeliuksen versio mieskuorolle ja orkesterille. Orkesterina Helsingin kaupunginorkesteri, johtaa Leif Segerstam Ondine ODE 1040-2 (CD)
* Vuodet (2004), satavuotisjuhlien kolmen levyn kokoelmaäänite PKCD18 (CD)
* Me toivotamm' -joululevy (2000), solistina Essi Wuorela. PKCD17 (CD)
* Matkalla – Male Voice Voyage (1999) PKCD16 (CD)
* Suomelle – isänmaallisia lauluja (1998), orkesterina Kaartin soittokunta. PKCD15 (CD)
* Jean Sibelius – Kullervo-sinfonia (1996), orkesterina Radion sinfoniaorkesteri, johtaa Jukka-Pekka Saraste. Solisteina mezzosopraano Monica Groop ja baritoni Jorma Hynninen. Finlandia 0630-14906-2 (CD)
* Uuno Klami – Works for Orchestra (1995). Orkesterina Radion sinfoniaorkesteri, johtaa Sakari Oramo. Solistina Pentti Lindroos. Ondine ODE 859-2 (CD)
* Schubert – Works for Male Choir (1993) Ondine ODE 811-2 (CD)
* Toki! (1990) Ondine ODE 743-2 (CD)
* Joulunaika, Juhannustaika (1989) PKLP14 (LP)
* Merikanto (1988) Ondine ODE 703-2, Aarre Merikannon viulukonsertto sekä mieskuoroteokset, (CD)
* Saarella palaa (1984) PKLP12 (LP)
* Bacchuskin joi (1983) (LP), CD-uusintapainos 2005. PKLP13
* He povin hehkuvin (1980) PKLP11 (LP)
* Päivää, yötä (1979) PKLP10 (LP)
* Kallista lasia (1972) (LP), CD-uusintapainos (1994), 2003. PKYH-1
* Isänmaallisia lauluja (1972, Heikki Ollilan orkesteri. Scandia hslp 249, slp 579
* Joulupukki (1971) (LP), CD-uusintapainos 2004 Finlandia nea LP 15
* Finlandia Melodies (1962) RCA (Camden) CAL 17 (LP)
* kolme Tähti-levymerkille Yhdysvaltojen matkan yhteydessä New Yorkissa tehtyä levytystä (1950) (RW468-470)
* Teekkarimarsseja ja -lauluja (1937), Polyteknikkojen Orkesterin (PO) kanssa. Odeon A 228410. (Odeon PLD 049) (LP)
* Teemu Teekkari (1937). Odeon A 228409 (Odeon PLD 48) (LP)

## PK:n taiteelliset johtajat
* Heikki Klemetti 1900–1901, 1903 (?), 1904–1905 (?) (kunnialaulunjohtaja)
* Bengt Weckman 1907–1910
* Väinö Pesola 1911–1912
* Urho Murén-Muroma 1912
* Arvi Karvonen 1913–1915
* Toivo Murén-Muroma 1915–1916 tai 1917
* Lauri Tanner (?) 1916–1917
* Martti Pitkänen 1917–1923, 1927–1928
* R. R. Ryynänen 1923–1927, 1928–1929
* Martti Turunen 1930
* Paavo Saarema 1931–1932
* Harri Ruuth 1933
* Ossi Elokas 1933–1969 (kunnialaulunjohtaja)
* Eero Erkkilä 1969–1971
* Heikki Saari 1971–1984 (kunnialaulunjohtaja)
* Tapani Länsiö 1984–2004 (kunnialaulunjohtaja)
* Juha Kuivanen 2004–2013
* Saara Aittakumpu 2013–2023
* Tatu Erkkilä 2024–

## Lähteet

## Aiheesta muualla

*Polyteknikkojen Kuoron kotisivu